CELEX: 32016D0447
Language: hr
Date: 2016-03-22 00:00:00
Title: Provedbena odluka Komisije (EU) 2016/447 оd 22. ožujka 2016. o izmjeni Provedbene odluke (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj (priopćeno pod brojem dokumenta C(2016) 1608) (Tekst značajan za EGP)

24.3.2016   
            
            
               HR
            
            
               Službeni list Europske unije
            
            
               L 78/76
            
         PROVEDBENA ODLUKA KOMISIJE (EU) 2016/447
   оd 22. ožujka 2016.
   o izmjeni Provedbene odluke (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj
   
      
         (priopćeno pod brojem dokumenta C(2016) 1608)
      
   
   (Vjerodostojan je samo tekst na francuskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Provedbena odluka Komisije (EU) 2015/2460 (3) donesena je nakon širenja visokopatogene influence ptica (VPIP) u Francuskoj i nakon što je nadležno tijelo te države članice utvrdilo široko daljnje ograničeno područje oko zaraženog i ugroženog područja. To daljnje ograničeno područje obuhvaća nekoliko departmana ili njihovih dijelova na jugozapadu Francuske.
            
         
               (2)
            
            
               Provedbena odluka (EU) 2015/2460, kako je zadnje izmijenjena Provedbenom odlukom (EU) 2016/237 (4), primjenjuje se do 31. ožujka 2016.
            
         
               (3)
            
            
               Broj izbijanja VPIP-a se smanjio, međutim zabilježeno je nekoliko slučajeva izbijanja bolesti unutar područja na kojem se već primjenjuju ograničenja. Zbog epidemiološke situacije te s obzirom na provedbu strategije suzbijanja bolesti donesene u Francuskoj primjereno je produžiti razdoblje primjene Provedbene odluke (EU) 2015/2460 do 15. rujna 2016. Komisija će, međutim, preispitati navedeno razdoblje primjene ako se situacija u pogledu bolesti poboljša prije tog datuma.
            
         
               (4)
            
            
               Provedbenu odluku (EU) 2015/2460 trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   U članku 5. Provedbene odluke (EU) 2015/2460 datum „31. ožujka 2016.” zamjenjuje se datumom „15. rujna 2016.”
   Članak 2.
   Ova je Odluka upućena Francuskoj Republici.
   
      Sastavljeno u Bruxellesu 22. ožujka 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Provedbena odluka Komisije (EU) 2015/2460 od 23. prosinca 2015. o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 339, 24.12.2015., str. 52.).
   
      (4)  Provedbena odluka Komisije (EU) 2016/237 od 17. veljače 2016. o izmjeni Priloga Provedbenoj odluci (EU) 2015/2460 o određenim zaštitnim mjerama u vezi s visokopatogenom influencom ptica podtipa H5 u Francuskoj (SL L 44, 19.2.2016., str. 12.).